Η έκταση της θυρεοειδεκτομής και η μετεγχειρητική υπασβεστιαιμία σε σχέση με τη διεγχειρητική ή ιστολογική αναγνώριση των παραθυρεοειδών αδένων. Αναδρομική μελέτη
Creators: name: Μηνασίδου, Μαρία Ευσταθίου
Publisher: name: Aristotle University of Thessaloniki
Year: 2022
Subjects: Υπασβεστιαιμία
Θυρεοειδεκτομή
Παραθυρεοειδείς Αδένες
Hypocalcemia
Thyroidectomy
Parathyroid Glands

description: Η παρούσα εργασία είχε ως σκοπό την ανίχνευση παραμέτρων ως παραγόντων κινδύνου για την εμφάνιση μετεγχειρητικής υπασβεστιαιμίας μετά από θυρεοειδεκτομή. Στην παρούσα αναδρομική μελέτη σειράς συμπεριελήφθησαν ασθενείς που υπεβλήθησαν σε θυρεοειδεκτομή μεταξύ 10.01.2019 και 12.11.2020. Ως πρωταρχικό καταληκτικό σημείο ορίστηκε η συσχέτιση του αριθμού των παραθυρεοειδών που αναγνωρίστηκαν διεγχειρητικά με την εμφάνιση μόνιμης μετεγχειρητικής υπασβεστιαιμίας. Ως δευτερεύον καταληκτικό σημείο ορίστηκε η συσχέτιση της υποκείμενης παθολογίας του θυρεοειδούς, της έκτασης της θυρεοειδεκτομής, του αριθμού των παραθυρεοειδών που αφαιρέθηκαν ατυχηματικά σύμφωνα με τη βιοψία και της προεγχειρητικής λήψης βιταμίνης D, με την εμφάνιση άμεσα μετεγχειρητικής και μόνιμης υπασβεστιαιμίας, καθώς και η συσχέτιση του αριθμού των παραθυρεοειδών που αναγνωρίστηκαν διεγχειρητικά με την άμεσα μετεγχειρητική υπασβεστιαιμία και της άμεσα μετεγχειρητικής πτώσης του ασβεστίου με μόνιμη υπασβεστιαιμία. Συνολικά, 134 ασθενείς (106 θήλεις και 28 άρρενες) συμπεριελήφθησαν στην παρούσα μελέτη. 129 ασθενείς υπεβλήθησαν σε ολική θυρεοειδεκτομή και 5 σε λοβεκτομή, ενώ 81 διαγνώσθηκαν με καλοήθη νόσο και 53 με κακοήθη. Άμεσα μετεγχειρητική υπασβεστιαιμία εμφάνισαν οι 35 ασθενείς (26,1%), ενώ μόνιμη, οι 14 (10,4%). Έπειτα από στατιστική ανάλυση, η μόνιμη υπασβεστιαιμία δε φάνηκε να σχετίζεται με τον αριθμό των παραθυρεοειδών που αναγνωρίστηκαν διεγχειρητικά, αλλά με τη διαφορά προεγχειρητικής και άμεσα μετεγχειρητικής τιμής ασβεστίου. Επίσης, η διάμεση τιμή του αριθμού των παραθυρεοειδών που αναγνωρίστηκαν διεγχειρητικά συσχετίστηκε με την εμφάνιση άμεσα μετεγχειρητικής υπασβεστιαιμίας. Αντιθέτως, δε βρέθηκε στατιστικά σημαντική συσχέτιση μεταξύ υποκείμενης παθολογίας του θυρεοειδούς, έκτασης της θυρεοειδεκτομής, αριθμού των παραθυρεοειδών αδένων που αφαιρέθηκαν ατυχηματικά και προεγχειρητικής λήψης βιταμίνης D, με την εμφάνιση άμεσα μετεγχειρητικής ή μόνιμης υπασβεστιαιμίας. Συμπερασματικά, λαμβάνοντας υπόψιν τη νοσηρότητα ως επακόλουθο της μετεγχειρητικής υπασβεστιαιμίας, τονίζεται η σπουδαιότητα της διεγχειρητικής αναγνώρισης των παραθυρεοειδών αδένων κατά τη θυρεοειδεκτομή, με ταυτόχρονη αποφυγή περιττών χειρισμών προς αποφυγή κάκωσής τους. Επιπλέον, η διαφορά προεγχειρητικής και άμεσα μετεγχειρητικής τιμής ασβεστίου θα μπορούσε να χρησιμοποιηθεί ως πρώιμος δείκτης για την εμφάνιση μόνιμης υπασβεστιαιμίας.
description: The aim of this study was to investigate potential risk factors that are associated with the development of postsurgical hypocalcemia after thyroidectomy. A retrospective cohort study was performed in patients that underwent thyroidectomy between 10.01.2019-12.11.2020. The primary objective was to assess the impact of the number of intraoperatively identified parathyroid glands on permanent hypocalcemia. The secondary objective was to investigate the impact of underlying thyroid pathology, extent of surgery, number of inadvertently excised parathyroid glands according to pathology report and preoperative vitamin D supplementation on postoperative and permanent hypocalcemia and, besides, to correlate postoperative hypocalcemia with the number of intraoperatively identified parathyroid glands and permanent hypocalcemia with the immediately postoperative decrease of blood calcium. A total of 134 patients (106 females and 28 males) were enrolled in the current study. 129 patients underwent total thyroidectomy and 5 patients thyroid lobectomy. Pathologic examination revealed benign thyroid disease in 81 cases, whereas 53 patients were diagnosed with malignancy. Postoperative hypocalcemia was encountered in 35 cases (26,1%) and 14 (10,4%) patients developed permanent hypocalcemia. Statistical analysis showed that permanent hypocalcemia was not significantly associated with the number of intraoperatively identified parathyroid glands, whereas the drop between preoperative and immediately postoperative calcium was associated with permanent hypocalcemia. In addition, a significant correlation was found between median number of intraoperatively identified parathyroid glands and postoperative hypocalcemia. However, no association was found between postoperative or permanent hypocalcemia and underlying thyroid pathology, extent of surgery, number of inadvertently excised parathyroid glands and preoperative vitamin D supplementation. In conclusion, concerning the morbidities associated with postsurgical hypocalcemia, the current study emphasizes the significance of intraoperative identification of parathyroid glands, while excessive surgical manipulation should be avoided to prevent intraoperative damage. In addition, immediately postoperative decrease of blood calcium could be used as a risk factor for permanent hypocalcemia.